Kirkonkylän koulu (Pukkila)

Kirkonkylän koulu on Pukkilan kunnan kirkonkylässä toimiva alakoulu (luokka-asteet 0-6). Se on vuodesta 2019 lähtien ollut kunnan ainoa peruskoulu.

Vuonna 2018 koulua kävi yhteensä 123 peruskoulun oppilasta. Tuolloin Pukkilan lounaisosan Torpin kylässä toimi vielä pieni Torpin koulu, joka lakkautettiin vuoden 2019 alussa. Tämän seurauksena oppilasmäärä on hieman lisääntynyt Kirkonkylän koululla. Vuonna 2020-2021 koulun oppilasmääräksi on arvioitu 145 peruskoululaista. Heidän lisäkseen koulussa annetaan esiopetusta nuoremmille lapsille. 

Yläasteen eli vuosiluokkien 7-9 koulua käydään pääsääntöisesti naapurikunta Askolassa.

Lähteet

Aiheesta muualla
 Opetus (pukkila.fi)

Suomen peruskoulut
Pukkilan rakennukset ja rakennelmat